**ФИНАНСОВ ОТЧЕТ**

**На НЧ „Възраждане – 1941г.“.**

**село: Одринци**

**за периода от 01.01.2022 г. до 31.12.2022 г.**

**Салдо на 01.01.2022 г. 6336.66 лв.**

|  |  |  |
| --- | --- | --- |
|  | **Приходи** | **Разходи** |
| **І. Субсидии**  ***1. Разходи:***  - заплати  - осигуровки  -материали  - външни услуги  ***2. Такси:***  - банка  - трудова медицина  - електронен подпис  ***3. Други разходи***  ***/Хонорар р-л/*** | \_\_\_\_\_\_\_\_\_12374.00\_\_\_\_\_    \_\_\_\_\_\_\_3070.00\_\_\_\_\_\_\_\_\_  \_200.00\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_ 10099.93  \_\_\_\_\_\_\_\_\_\_ 1918.69  \_\_\_\_\_\_\_\_\_\_ \_ 3070.00  187.58 |
|  | Общо: 15644.00 | Общо: 15644.00 |
| **ІІ. Рента -приходи**  **Временен безлихвен заем от общ. Добричка**  Разходи:  - банка  - трудова медицина  - електронен подпис  -материали  -вън.услуги-отопление,ел. енергия,вода,телефон,интернет др.  - счетоводна услуга  Други  Лихва | \_\_\_\_\_\_\_\_ 8154.10  7420.00      0.31 | \_\_\_\_\_\_\_\_\_\_\_ 14840.00  \_\_\_\_\_\_\_\_\_ 205.50 \_\_\_\_\_  \_\_\_\_\_\_\_\_\_\_\_\_30.00\_\_\_\_\_\_\_\_\_  \_\_\_\_\_\_\_\_\_\_ 132.30 \_\_\_\_\_\_\_  \_\_\_\_\_\_\_\_\_\_ 2448.25 \_\_\_\_\_  3185.81  400.00  430.00 |
|  | Общо: | Общо: |
|  |  |  |
| **ІV. Всичко:** | **37555.07** | **36948.06** |

**Наличност в края на периода – 607.01лв.**

**Д о к л а д**

**за осъществените дейности през 2022г.**

**на Народно читалище „Възраждане – 1941 г.”**

**село Одринци, Община Добричка**

***І. Въведение***

Народно читалище „Възраждане – 1941 г.”, село Одринци е традиционно самоуправляващо се културно–просветно сдружение в населеното място, което изпълнява и държавни културно–просветни задачи. Читалището е юридическо лице с нестопанска цел.

Мисията на читалището е да създава и разпространява духовни ценности, творчески способности и задоволяване на културните, образователните и други потребности на хората от населеното място.

Идеята на читалището е да утвърди мястото си на културен и информационен център в съвременното културно пространство. Основа за успешната работа е съчетаването на традицията със съвременните изисквания. Така използвайки старите традиции и съобразявайки се с новите обстоятелства да бъде надградено старото и да се съгради по-добро ново.

Целите на читалището са да задоволяват потребностите на гражданите свързани със:

1. Развитие и обогатяване на културния живот, социалната и образователна дейност в населеното място.

2. Запазва обичаите и традициите на българския народ.

3. Разширява знанията на гражданите и ги приобщава към ценностите и постиженията на науката, изкуството и културата.

4. Възпитава и утвърждава националното самосъзнание и обогатяване на културния живот.

5. Развива и подпомага любителското художествено творчество.

6. Организира празненства, концерти, чествания и младежки дейности.

7. Събира и разпространява знания за родния край.

8. Създава и съхранява музейни колекции, съгласно Закона за културното наследство.

9. Предоставя компютърни и интернет услуги.

10. Осигурява достъп до информация.

Читалището е място, където широк кръг от хора общуват с различни изкуства и се занимават с творчество. Тук човек се стреми да реализира онази част от себе си която е възможно, поради обстоятелствата на живота да е останала в сянка, но търси път за нейната изява.

***ІІ. Анализ на ресурсите***

1. Библиотечен персонал – 1 бройка читалищен секретар–библиотекар.

***ІІІ. Отчет***

1. **Библиотечна дейност.**

През 2022 г. една от основните дейности и приоритети е развитие и усъвършенстване на библиотечната дейност. Към настоящият момент библиотеката разполага с 4785 тома библиотечен фонд. Работи се за създаване и стимулиране на навици за четене, за подпомагане на индивидуално самообразование на различни нива.

1. **Културно–масова дейност.**

Важен приоритет на читалището е да отбелязва честването на официалните и традиционни празници, годишнини и бележити дати, свързани със съхраняването и популяризирането на местни традиции и обичаи с участие на групата за автентичен фолклор, Пенсионерски клуб и Кметство.

**ГОДИШНА ПРОГРАМА**

за развитие на читалищната дейност

при НЧ „Възраждане – 1941 г.” с. Одринци

общ. Добричка за **2023 г.**

**І. ВЪВЕДЕНИЕ**

Целта на народно читалище „Възраждане–1941 г.” с. Одринци е да съхрани и развие българските традиции и култура и да обогатява духовно населението и гостите в селото. Всички тези цели се изпълняват последователно от всяко следващо ръководство до днес.

Програмата за развитие на читалищната дейност в НЧ „Възраждане–1941 г.” с. Одринци за 2023 г. се изготвя в изпълнение на чл. 26а от Закона за народните читалища, въз основа на направените от членовете на Общото събрание предложения за дейността. Изготвянe на годишната програма за развитие на читалищната дейност в с. Одринци, цели обединяването на усилията за развитие и утвърждаването на читалището като важна обществена институция, осъществяваща всички културно–масови мероприятия на селото съвместно с Пенсионерски клуб и жители на селото, ДГ с. Долина, Дом за стари хора с. Ведрина и др.

**ІІ. РЕСУРСИ**

Ръководството на читалището се състои от Настоятелство 3 души, проверителна комисия 3 души и членове 65 души.

Читалището разполага с 50 декара земя.

Субсидията на читалището се определя от Министерството на културата, с която се изплащат работните заплати на читалищният секретар.

**ІІІ. МИСИЯ**

Читалището непрекъснато и всеотдайно работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най–вече на подрастващите поколения.

**ІV. ХУДОЖЕСТВЕНО-ТВОРЧЕСКА ДЕЙНОСТ**

Към читалището има действаща лазарска група и женска певческа група за автентичен фолклор, състояща се от 15 жени, като община Добричка оказва съдействие при реализирането на всяко едно мероприятие и участие.

През 2022г. групата за автентичен фолклор участва в културни събития в общината, региона и страната, а именно

Участия на групата за автентичен фолклор и детската група за лазаруване

⏺08.03.2022г. – участие на групата в празника на жената осми март

⏺28.05.2022г. – участие в събор на преселението в с. Дъбовик

⏺11.06.2022г. – участие в четвърти фолклорен регионален преглед на художествената самодейност „Добруджа – обич моя” с център с. Черна

⏺19.06.2022г. – участие в девети Еньовски фолклорен събор

⏺ 20.06.2022г. участие във фолклорен събор „Песни и танци от слънчева Добруджа” с център с. Ловчанци

⏺25.06.2022г. – участие на групата във фолклорен събор „Песни и танци от слънчева Добруджа” в с. Дебрене

⏺26.06.2022г. – участие на групата във втория Международен фолклорен фестивал в гр. Одрин

⏺06.08.2022г. – участие на групата в дванадесети Национален фолклорен фестивал Копривщица 2022

⏺13.08.2022г. – участие на групата „Празник на градинаря“ с. Одринци

⏺ 07.09.2022 – участие в българския обичай „Седянка“ пресъздаден пред гости от чужбина

**V.ДЕЙНОСТИ И ПРИОРИТЕТИ**

* Основни задачи:

- да опазва културно-историческото наследство и националните традиции;

- да спомага изграждането на ценностна система у децата;

- да поддържа материалната си база;

- да разработва и реализира инициативи за финансиране на читалищната дейност;

* Основни дейности

⏺Библиотечна дейност:

- обновяване и подобряване дейността на библиотеката, съобразена с интересите и нуждите на населението, чрез различни форми на културно–масовата работа

- кандидатстване по проект към Министерството на културата „Българските библиотеки – съвременни центрове за четене и информираност” 2023 г.

- осъществяване на изложби свързани с бележити дати на личности и събития от местен, регионален и национален характер;

⏺ Културно–масова дейност:

- осъществяване на културният календар за читалищните прояви;

- повишаване на художественото и жанрово разнообразие на културните мероприятия;

- участие в културните мероприятия на общината;

⏺Любителско художествено творчество:

- активно участие на любителските състави в културно–масови събития на селото и общината.

⏺Подобряване финансовото състояние на читалището чрез:

- осъществяване на контакти с личности и фирми за набиране на допълнителни средства за по-активно участие на любителските състави;

- членски внос;

- участие в проекти

⏺Обучение и квалификация:

- участие на читалищния работник в семинари, обучения и др., свързани с повишаване квалификацията му по основните читалищни дейности.

**VІ. ОРГАНИЗАЦИОННИ МЕРОПРИЯТИЯ – КУЛТУРЕН КАЛЕНДАР:**

**Месец ЯНУАРИ**

1. Честване на 175 години от рождението на Христо Ботев. „Майце си“ - рецитал на избрани стихотворения от неговото творчество.

2.Водосвет за здраве по случай Йорданов Ден – Богоявление

3.Общоселско увеселение по повод Деня на родилната помощ. Спазване на всички традиции и обичаи.

**Месец ФЕВРУАРИ**

1. „Медът здраве и дълголетие“ - посещение на медена къща „Михови“ с. Прилеп, община Добричка.
2. 167 години от създаване на първото българско читалище. Битова изложба „Съхранете българското”. Запознаване с дейността на читалището.
3. Честване Деня на лозаря – Трифон Зарезан. Общоселско увеселение. Конкурс за най–добро вино. Поздравления към лозарите от групата за автентичен фолклор към читалището.
4. 150 години от обесването на Васил Левски. Тематична вечер посветена на живота и делото на „Васил Левски Апостола – човекът – съвременникът!“

5. Клуб „Сръчни ръце” – изработване на мартеници от деца и възрастни

1. Сирни Заговезни – организирано палене на огън, хвърляне на стрели и хоро на мегдана

**Месец МАРТ**

1. Ден на художествената самодейност.

„Мартеничке - дружке моя!“

* Вързване на мартеници от групата за автентичен фолклор на децата от ДГ с. Долина, с. Ведрина и дома за възрастни хора с. Ведрина

1. Литературно – музикална програма - „Аз обичам България” в дома за възрастни хора с. Ведрина
2. Пресъздаване на българският обичай „Седянка“ и празнуване деня на жената осми март в салона на читалището
3. Посрещане на Първа пролет в клуба на пенсионера.
4. – Конкурс за детска рисунка „Водата извор на живот”.
5. Благовещение – пресъздаване на обичая

7. Организирано посещение на театрална постановка в гр. Добрич - отбелязване на международния ден на театъра

8. Рецитал „Димчо Дебелянов – поет за всички възрасти“

**Месец АПРИЛ**

1. Ден на хумора, сатирата и забавата – забавни игри, песни, музика, скечове
2. Лазаруване с група деца - благославяне за здраве и берекет на стопаните

3. Великденска изложба на яйца и козунаци - конкурс за най–красиво боядисано яйце и най-вкусен козунак по случай Великденските празници. Кошница с боядисани яйца и козунаци за хората от Дома в с. Ведрина

4. Да засеем цветя заедно, да пазим чиста и красива родната си земя. Международен ден на Земята

5. Световен ден на книгата - конкурс за най-активен читател. Организиране на дарителска кампания – „Дари книга – роди мечта”.

**Месец МАЙ**

1. Участие на групата за автентичен фолклор в хигиенизирането на селото – конкурс „Идеален дом” .

2. Ден на село Одринци. Гергьовден – събор на селото. „ Спуснало слънце три люлки” - участие на групата за автентичен фолклор и „Хоро на мегдана”.

1. Ден на библиотекаря – „Ден на отворените врати” – библиотекар за един ден.
2. Паисий Хилендарски и неговата История славянобългарска – тематична вечер
3. Международен ден на музеите. Организирано посещение на музеи в гр. Добрич
4. Ден на българската култура и славянската писменост. Тържествен концерт посветен на празника.

**Месец ЮНИ**

1. Пускане на хвърчила с децата от с. Одринци
2. Ден на Христо Ботев – „ С Ботевски пламък в сърцето”
3. Еньовден – поход в гората с певческата група, събиране на билки и беседа за значението на билките.

4. Участие на групата за автентичен фолклор в Еньовски събор яз. Дрян с. Красен

5. Регионален преглед на художествената самодейност „Добруджа – обич моя” с център с. Одринци

1. Празник на Община Добричка – събора „Песни и танци на слънчева

Добруджа” в с. Дебрене

**Месец ЮЛИ**

1. 172 г. от рождението Иван Вазов – литературно четене и изложбен кът за творчеството му.
2. Участие на групата за автентичен фолклор на събора посветен на Света Марина в с. Крумово, обл. Варна.

**Месец АВГУСТ**

1. Организиране на „Празник на градинаря“ с. Одринци
2. 136 г. от рождението на добруджанската поетеса Дора Габе – „Дъщерята на Златна Добруджа” – тематична вечер

**Месец СЕПТЕМВРИ**

1. Честване на 125 годишнината от рождението на Димитър Талев – запознаване с творчеството на писателя.

2. Участие в събора „Българите от Северна Добруджа” с. Дъбовик

3. „Съединението прави силата”– тържествено отбелязване деня на съединението на България.

4. Откриване на учебната година в ДГ с. Долина, ДГ с. Ведрина – книжки за оцветяване за децата

5. Ден на Независимостта – тържествено отбелязване на празника.

6. Участие на самодейците в събора в гр. Тервел.

**Месец ОКТОМВРИ**

1. Празник на дарованието в третата възраст „Свирим, играем и пеем за да не стареем” посветен на международен ден на музиката и пенсионера.

- Ден на поезията - среща с поетесата Петранка Божкова

3. Конкурс "Най-красив домашен любимец" - посветен на световния ден за защита на животните.

4. Световен ден на усмивката „Подари с радост предизвикай усмивка”

5. Кулинарна изложба посветена на международния ден на готвача

6. „Две хубави очи” – рецитал по стихове на Пейо Яворов

**Месец НОЕМВРИ**

1. Отбелязване деня на народните будители в клуба на пенсионера
2. „Бялата лястовица ” литературно четене посветено на 143 годишнината от рождението на Йордан Йовков

3. „Изворът на белоногата ” – драматизация посветена на 196 години от рождението на П.Р. Славейков

4. Ден на християнското семейство - в клуба на пенсионера.

**Месец ДЕКЕМВРИ**

1. Никулденски шаран от язовира на с. Одринци.

Провеждане на конкурс " Най-вкусен никулденски шаран"

2. Обичаи „Бъдни вечер” с децата от детските градини в с. Долина и с. Ведрина и групата за автентичен фолклор

- Обхождане на домовете от нашите коледари – деца и възрастни съвместно.

3.Общоселско новогодишно тържество.

1. Финансово–счетоводна дейност.

Финансовите документи се водят от счетоводител.

1. Организационна дейност.

Народно читалище „Възраждане – 1941 г.” село Одринци, работи с Читалищното настоятелство, състоящо се от трима члена и Проверителна комисия, състояща се от трима члена.

Съгласно Закона за народните читалища на три години провеждаме отчетно изборно събрание, като последното проведохме през 2021 година.

В читалището членуват 65 члена, които активно се включват в дейността и работата на читалището.

1. Материално–техническа база.

Обща площ на читалището – 270 кв. м.

Зали – 2 бр.

Библиотека – 1 бр.

Сграден фонд – много добро състояние.

Последно извършен ремонт: през 2020г. – частично подобряване на покривната конструкция на сградата, подобряване на вътрешния интериор.

1. Партньорства.

Партнираме си с: Кметство село Одринци, Общинската администрация, НЧ „Светлина – 1941 г.” село Ведрина, регионална библиотека „Дора Габе” град Добрич

**НАРОДНО ЧИТАЛИЩЕ „ВЪЗРАЖДАНЕ – 1941 г."**

**с. Одринци, общ. Добричка, обл. Добрич**

**У С Т А В**

**НА**

**НАРОДНО ЧИТАЛИЩЕ**

Народните читалища са първите и най-старите организирани структури на Гражданското общество в България. Те са уникални по своята същност граждански доброволни обединения, появили се далеч преди всички познати днес неправителствени организации, заемащи особено място в нашата историята и имащи съществена роля за утвърждаване ценностите на гражданското общество у нас.

Читалищата са безспорно припознати от българското общество като устойчиви културни институции, които имат специфична мисия за съхранение и развитие на традиционните ценности на нацията.

В съвременните условия, запазвайки своята социална легитимност и гъвкавост, простирайки се на територията на цялата страна читалищата те са призвани да откликнат на новите потребности на българското общество.

Добрата правна рамка за българските читалища е предпоставка за пълноценното продължаване на мисията на тези организации като пазители на националната култура и идентичност в контекста на предизвикателствата на днешния ден, свързани с новите информационните технологии, модерните средства на комуникация и глобалното общуване.

**Г Л А В А П Ъ Р В А**

**ОБЩИ ПОЛОЖЕНИЯ**

**Чл.1.** Народното читалище е традиционно самоуправляващо се културно просветно сдружение в населеното място, което изпълнява и държавни културно-просветни задачи. В дейността на читалището могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

(1)Читалището е юридическо лице с нестопанска цел.

**Чл.2.** (1) Целите на народното читалище са да задоволяват потребностите на гражданите, свързани със:

1. развитие и обогатяване на културния живот, социалната и образователната дейност в населеното място;

2. запазва обичаите и традициите на българския народ;

3. разширява знанията на гражданите и ги приобщава към ценностите и постиженията на науката, изкуството и културата;

4. възпитава и утвърждава националното самосъзнание;

5. осигурява достъп до информация.

(2) За постигане на целите по ал. 1 читалището извършва основни дейностикато:

1. урежда и поддържа библиотеки, читални, фото-,фоно-, филмо- и видеотеки,като и създава поддържане на електронни информационни мрежи;

2. развива и подпомага любителското художествено творчество;

3. организира школи, кръжоци, курсове, клубове, кина и видео показ, празненства, концерти, чествания и младежки дейности;

4. събира и разпространява знания за родния край;

5. създава и съхранява музейни колекции съгласно Закона за културното наследство;

6. предоставя компютърни и интернет услуги;

7. осигурява достъп до информация;

8. създава и подържа електронни информационни мрежи;

9. младежки дейности;

(3) Народното читалище може да развива и допълнителна стопанска дейност, свързана с предмета на основната дейност в съответствие с действащото законодателство, като използва приходите от нея за постигане на определените в устава цели.

Народното читалище не разпределя печалба.

(4) Народното читалище няма право да предоставя собствено или ползвано от тях имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона на вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия и на членовете на техните семейства.

**Чл.3.** (1) Народното читалище може да се сдружава за постигане на своите цели, за провеждане на съвместни дейности и инициативи при условията и по реда на закона.

(2) Читалищните сдружения нямат право да управляват и да се разпореждат с имуществото на народното читалище, които са техни членове.

**Г Л А В А В Т О Р А**

**УЧРЕДЯВАНЕ НА ЧИТАЛИЩА, ЧИТАЛИЩНИ СДРУЖЕНИЯ ЧИТАЛИЩА**

**Чл. 4.** (1) Читалище могат да учредят най-малко 50 дееспособни физически лица които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина наизбирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.

(3) Читалището може да открива клонове в близки квартали, жилищни райони и села, в които няма другичиталища.

**Чл. 5.** (1)Читалището придобива качеството на юридическо лице с вписването му в регистъра за организациите с нестопанска цел на окръжния съд, в чийто район е седалището на читалището.

(2) Действията на учредителите, извършени от името на народното читалище до деня на вписването, пораждат права и задължения само за лицата, които са ги извършили. Лицата, сключили сделките, отговарят солидарно за поетите задължения.

(3) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището;

(4) Наименованието на народното читалище трябва да не въвежда в заблуждение и да не накърнява добрите нрави. То се изписва на български език. Към наименованието на читалището се добавя годината на неговото първоначално създаване.

(5) Седалището на читалището е населеното място, където се намира неговото управление. Адресът на читалището е адресът на неговото управление.

(6) Всяка промяна в обстоятелствата по ал. 4 трябва да бъде заявена в 14-дневен срок от възникването й.

(7) Всяко читалищно настоятелство или управителен орган на сдружение в 7-дневен срок от вписването на читалището или читалищното сдружение в съдебния регистър подава заявление за вписване в регистъра по ал. 1. Към заявлението се прилагат данните по ал. 2, уставът на читалището или читалищното сдружение, а за сдруженията - и списък с членуващите в тях читалища.

**Чл. 6** (1) Министърът на културата или оправомощено от него длъжностно лице издава удостоверение за вписване в регистъра по ал. 1 и уведомява служебно за това кмета на общината, където се намира седалището на читалището или читалищното сдружение.

(2) Народното читалище може да кандидатства за държавна и/или общинска субсидия след изтичането на едногодишен срок от вписването в регистъра по чл. 10.

(3) На читалищата, които не са вписани в регистъра по ал. 1, не се предоставят субсидии от държавния и общинския бюджет, както и държавно и общинско имущество за ползване.

**Г Л А В А Т Р Е Т А**

**УПРАВЛЕНИЕ**

**Чл. 7.** (1) Членовете на читалището са индивидуални, колективни и почетни.

(2) Индивидуалните членове са български граждани. Те биват действителни и спомагателни: 1. действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

2. спомагателните членове са лица до 18 години, които нямат право да избират и да бъдат избирани; те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

(4) Почетни членове могат да бъдат български и чужди граждани сизключителни заслуги за читалището.

**Чл. 8.** Органи на читалището са общото събрание, настоятелството и проверителната комисия.

**Чл. 9.** (1) Върховен орган на читалището е общото събрание.

(2) Общото събрание на читалището се състои от всички членове на читалището, имащи право на глас.

**Чл. 10.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основните насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органите на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

(2) Решенията на общото събрание са задължителни за другите органи на читалището.

**Чл. 11.** Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на на-сиятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име. (1) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

(2) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(3) Решенията по чл. 10, ал. 1, т. 1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(4) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

(5) Искът се предявява в едномесечен срок от узнаването на решението, но не по-късно от една година от датата на вземане на решението.

**Чл. 12.** (1) Изпълнителен орган на читалището е настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

Председателят:

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството ипредседателства общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

**Чл. 13** (1) Секретарят на читалището:

1. организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя;

5. председателя на читалището ежегодно в срок до 10 ноември представя на кмета на съответната община предложения за своята дейност през следващата година.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 14.** (1) Проверителната комисия се състои най–малко от трима членове, избрани за срок до 3 години.

(2) Членове на проверителната комисия не могат да бъдат лица, които са в трудово правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава.

(4) При констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.

**Чл. 15.** Не могат да бъдат избирани за членове на настоятелството и на проверителната комисия, и за секретари, лица, които са осъждани на лишаване от свобода за умишлени престъпления от общ характер.

**Чл. 16** Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

**Г Л А В А Ч Е Т В Ъ Р Т А**

**ИМУЩЕСТВО И ФИНАНСИРАНЕ**

**Чл. 17.** Имуществото на читалището се състои от право на собственост и от други вещни права, вземания, ценни книжа, други права и задължения

**Чл.18.** Читалището може да получава и допълнителна субсидия;

**Чл.19.** Читалището набира средства от следните източници:

1. членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. такси за участие в курсове и школи;

7. други приходи;

**Чл.20.** С решение на общинския съвет читалищата могат да се финансират допълнително над определената по ал. 1 субсидия със средства от собствените приходи на общината.

**Чл.21.** Гласуваната от общинския съвет субсидия за народните читалища, определена на основата на нормативи и по реда на ал. 2, не може да се отклонява от общината за други цели.

**Чл. 22.** (1) Предвидените по държавния и общинския бюджетсредства за читалищна дейност се разпределят между читалищата от комисия с участието на представител на съответната община, на всяко читалище от общината и се предоставят на читалищата за самостоятелно управление.

(2) При недостиг на средства за ремонта и поддръжката на читалищна сграда средствата се осигуряват от общинския съвет.

**Чл. 23.** (1) Читалищата не могат да отчуждават недвижими вещи и да учредяват ипотека върху тях.

(2) Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

**Чл. 24.** Недвижимото и движимото имущество, собственост на читалищата, както и приходите от него не подлежат на принудително изпълнение освен за вземания, произтичащи от трудови правоотношения.

**Чл. 25.** (1) Читалищното настоятелство изготвя годишния отчет за приходите и разходите, който се приема от общото събрание.

(2) Отчетът за изразходваните от бюджета средства се представя в общината, на чиято територия се намира читалището.

**Чл. 26.** (1) Председателите на народните читалища на територията на съответната община ежегодно в срок до 10 ноември представят на кмета предложения за своята дейност през следващата година.

(2) Кметът на общината внася направените предложения в общинския съвет, който приема годишна програма за развитие на читалищната дейност в съответната община.

(3) Програмата по ал. 2 се изпълнява от читалищата въз основа на финансово обезпечени договори, сключени с кмета на общината.

(4) Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година.

(5) Докладите по ал. 4 на читалищата на територията на една община се обсъждат от общинския съвет на първото открито заседание след31 март с участието на представителите на народните читалища - вносители на докладите.

**Г Л А В А П Е Т А**

**ПРЕКРАТЯВАНЕ**

**Чл. 27.** (1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период две години; в тези случаи министърът на културата изпраща сигнал до прокурора за констатирана липса на дейност на читалище;

4. не е учредено по законния ред;

5. е обявено в несъстоятелност.

(2) Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.

(3) Прекратяването на читалището по искане на прокурора се вписва служебно.

**Чл. 28.** Читалищното сдружение, в което е членувало прекратеното читалище, не може да претендира за разпределянето на имуществото на това читалище.

**Чл. 29.** За неуредените в този закон случаи се прилага Законът за юридическите лица с нестопанска цел.

**Г Л А В А Ш Е С Т А**

**АДМИНИСТРАТИВНОНАКАЗАТЕЛНИ РАЗПОРЕДБИ**

**Чл. 30.** Председател и/или секретар на читалище, който предостави имущество в нарушение на чл. 3, ал. 4, се наказва с глоба в размер от 500 до 1000 лв. и с лишаване от право да заема изборна длъжност в читалището за срок 5 години.

**Чл. 31.** Председател на читалище или представляващ читалищно сдружение, който не заяви вписване в регистъра на читалищата или читалищните сдружения в срока по чл. 10, ал. 3, се наказва с глоба от 150 до 300 лв.

**Чл. 32.** Председател на читалище, който не представи доклад за изпълнението на читалищните дейности и за изразходваните от бюджета средства в срока по чл. 26а, ал. 4, се наказва с глоба от 150 до 300 лв.

**Чл. 33.** (1) Нарушенията се установяват с актове на:

1. оправомощени от министъра на културата длъжностни лица - за нарушения по чл. 31;

2. кмета на съответната община или оправомощени от негодлъжностни лица - за нарушенията по чл. 30 и 32.

(2) Наказателните постановления се издават от министъра на културата или от оправомощен от него заместник-министър, съответно от кмета на общината.

(3) Съставянето на актовете, издаването, обжалването и изпълнението на наказателните постановления се извършват по реда на Закона за административните нарушения и наказания.

(4) Събраните глоби за нарушения по чл. 31 се внасят в Национален фонд "Култура".

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1. Читалището има кръгъл печат,надпис Народно читалище „Възраждане–1941 г.” с. Одринци, Общ. Добричка, обл. Добрич

2. Празник на читалището е 24.05.

Този устав е изработен въз основа на Закона на народните читалища.

Доп.-ДВ,бр.42 от 2009 год.

3. Този устав е приет на събрание на читалището, състояло се на 28.10.2021 г.

**ЧИТАЛИЩНО НАСТОЯТЕЛСТВО В СЪСТАВ:**

Председател: СПАСИНА РАДЕВА БРАТОЕВА

Членове: 1. ДИМИТРИНКА ПЕТКОВА ИВАНОВА

2. ГЕОРГИ АТАНАСОВ ГРАДИНАРОВ

**ПРОВЕРИТЕЛНА КОМИСИЯ:**

Председател: ДИМИТРИЧКА ТОДОРОВА ЕНЕВА

Членове: 1. АТАНАСКА КОСТАДИНОВА ЖЕЛЕВА

2. ДОНКА МИЛУШЕВА СТОЯНОВА

**ЧИТАЛИЩЕН СЕКРЕТАР:** ЕЛИСАВЕТА НИКОЛАЕВА МАРИНОВА